עינב צנגאוקר

עינב צנגאוקר (נולדה ב-3 בדצמבר 1978) היא פעילה בולטת במטה המשפחות להחזרת החטופים והנעדרים ובתנועת כולנו חטופים. בנה מתן נחטף בידי חמאס ומוחזק בעזה. צנגאוקר היא תושבת אופקים ועבדה כרכזת השכלה גבוהה במנהלת החינוך בעיריית אופקים. היא אם יחידנית למתן ולשתי אחיותיו, לאחר שהתגרשה מאביו ירון בשנות ה-2000. לאחר שבנה מתן צנגאוקר נחטף בידי חמאס לעזה עם בת הזוג שלו, אילנה גריצבסקי, החלה לפעול במטה המשפחות להחזרת החטופים והנעדרים למען החזרתם. אילנה שוחררה מהשבי בעסקת שחרור החטופים בנובמבר 2023. בנובמבר 2023 נפגשה צנגאוקר עם שר החוץ ישראל כ"ץ. עד דצמבר 2023 השתתפה מספר פעמים בקריאה להחזרת החטופים בכיכר החטופים והנעדרים בתל אביב, מבלי לנקוט עמדה פוליטית. בינואר 2024 נפגשה, יחד עם משפחות חטופים נוספות, עם ראש ממשלת ישראל בנימין נתניהו. בסיום הפגישה אמרה: "יצאתי פחות פסימית ממה שנכנסתי, אבל לא היו תקוות גדולות. אני רוצה להאמין שראש הממשלה באמת מתכוון לכך שישראל הניחה מתווה בידי קטר ולא משלה". בפברואר 2024 החלה לשתף פעולה עם פעילי המחאה נגד הרפורמה המשפטית שהגיעו לתמוך במשפחות החטופים, ולקרוא להפלת הממשלה ועריכת בחירות. בהקשר לכך אמרה: "אני אשת ימין כל חיי. תמיד הצבעתי לראש הממשלה בנימין נתניהו, כולל בבחירות האחרונות. אבל האנשים הכמעט יחידים שמזדהים איתי, שמגישים לי עזרה אמיתית, הם אנשי הארגונים האלה. [...] אלו שיצאו להפגין נגד הרפורמה המשפטית הם אלו שנותנים לי עכשיו כתף, שמכילים אותי." מאז היא מפגינה באופן קבוע מול שער בגין בקריה בתל אביב, יחד עם בתה נטלי ועם בת זוגו של מתן, אילנה גריצבסקי. בהפגנה מול הקריה בתחילת פברואר 2024 הותקפה פיזית על ידי עוברי אורח. לאחר מספר ימים נפגעו היא וקרובי משפחה אחרים של מתן צנגאוקר ממכת"זית שהפעילה משטרת ישראל נגדם. בהפגנה מול הקריה במרץ 2024 ביקשה לשוחח עם השר אבי דיכטר, שסירב. שוטרים ניסו להרחיק אותה מרכבו של דיכטר, ואחד מהם בעט בה. באפריל 2024 קראה שוב להפסיק את המלחמה ולהחזיר את החטופים, וציינה שמכונת הרעל מופעלת נגד משפחות החטופים: "כל השופרות שלו מדברים עלינו, משפחות החטופים, במילים מבזות, מזלזלות ולא מכבדות אישי ציבור." במאי 2024 הותקפה בתה, נטלי צנגאוקר, על ידי שוטרים במהלך הפגנה מול הקריה, וטופלה בבית חולים. היא זומנה לחקירה משטרתית, והורחקה מ"הפגנות לא חוקיות" למשך 15 יום. ביום הזיכרון תשפ"ד שוחחה עם שר האוצר בצלאל סמוטריץ', שהגיע כנציג הממשלה לבית העלמין באופקים, ושוב קראה לפרק את הממשלה בגלל אי-החזרת החטופים. במאי 2024 כיבתה צנגאוקר את "משואת התקווה" בטקס כיבוי משואות והדלקת תקווה באמפי שוני. קרן קיימת לישראל השיקה את "דרך הגיבורות" בפארק אופקים בה מוצגים סיפוריהן של "הנשים הגיבורות במלחמה", עליהן נמנית צנגאוקר. צנגאוקר קיבלה את פרס "אמת לכוח" לשנת 2024 - כהוקרה על פעילותה למען החטופות והחטופים. בר פלג, הייאוש כבר השתלט על רובם, אבל גם בשביל זיק של תקווה לעסקה - הם יצעדו, באתר הארץ, 11 ביולי 2024 "אמא לביאה, מובילת המאבק": אם החטוף תקבל את הפרס הגבוה ביותר בחברה האזרחית, באתר וואלה, 29 במאי 2024 רתם איזק, "לשחרר את החטופים בעסקה ולהפסיק את המלחמה, היא הסתיימה מזמן": אמא של מתן מאוכזבת מהממשלה שבחרה, באתר ynet, 30 במרץ 2024 ציוץ של ישראל כ”ץ ברשת החברתית אקס (טוויטר), 9 בנובמבר 2023 יוני קמפינסקי, אם החטוף לערוץ 7: אחרי האסון חשבתי על החיילים שמסתכנים להשבת ילדינו, באתר ערוץ 7, 18 בדצמבר 2023 ציוץ של כאן/רשת ב ברשת החברתית אקס (טוויטר), 22 בינואר 2024 הילו גלזר, קמפיין אחד מצליח לטרוד את מנוחתו של נתניהו. מי עומד מאחוריו?, באתר הארץ, 15 בפברואר 2024 טל שלו‏, אמו של החטוף מתן צנגאוקר: "סמכתי על נתניהו שהוא מר ביטחון. הבנתי שהוא המכשול", באתר וואלה, 16 במאי 2024 ציוץ של חן אביגדורי ברשת החברתית אקס (טוויטר), 6 בפברואר 2024 אבי כהן, נועם (דבול) דביר, "צעקתי שאני אמא של חטוף": משוחררת מהשבי ובני משפחות נפגעו ממכת"זית בהפגנה נגד הממשלה בת"א, באתר ישראל היום, 24 בפברואר 2024 אבי כהן, תיעוד: שוטר בועט בעינב צנגאוקר, אימו של מתן החטוף בעזה, באתר ישראל היום, 8 במרץ 2024 מערכת וואלה חדשות‏, אמו של החטוף מתן צנגאוקר: צריך להפסיק את המלחמה ולהחזיר את החטופים, באתר וואלה, 25 באפריל 2024 אבי כהן, בני משפחות חטופים נחקרו במשטרה: "לא ישתיקו אותנו", באתר ישראל היום, 1 במאי 2024 אנה פינס, אחותו של חטוף זומנה לחקירה בחשד לתקיפת שוטר: "היא נאבקה על חייו של אחיה", באתר כאן – תאגיד השידור הישראלי, 1 במאי 2024 יונתן רוה, אימו של מתן צנגאוקר החטוף בעזה לשר סמוטריץ': "תצילו את מי שחי, זו החובה", באתר כאן – תאגיד השידור הישראלי, 13 במאי 2024 יעל צ'כנובר, אימו של החטוף מתן צנגאוקר: "כל העם רוצה עסקה, קחו אחריות", באתר ynet, 22 במאי 2024 עינב צנגאוקר ב"דרך הגיבורות", באתר קרן קיימת לישראל רתם איזק, פרס "אמת לכוח" יוענק לעינב צנגאוקר, באתר ynet, 28 במאי 2024